title: Rådets afgørelse (FUSP) 2015/1863 af 18. oktober 2015 om ændring af afgørelse 2010/413/FUSP om restriktive foranstaltninger over for Iran

text:
               18.10.2015

               DA

               Den Europæiske Unions Tidende

               L 274/174

         RÅDETS AFGØRELSE (FUSP) 2015/1863
   af 18. oktober 2015
   om ændring af afgørelse 2010/413/FUSP om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 26. juli 2010 afgørelse 2010/413/FUSP (1) om restriktive foranstaltninger over for Iran.

               (2)

               Med støtte fra Unionens højtstående repræsentant for udenrigsanliggender og sikkerhedspolitik (»den højtstående repræsentant«) indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 24. november 2013 en aftale med Iran om en fælles handlingsplan med en strategi til opnåelse af en langsigtet samlet løsning på det iranske atomspørgsmål. Det blev aftalt, at første skridt i retning af denne samlede løsning skulle indebære, at indledende indbyrdes aftalte foranstaltninger skulle træffes af begge parter for en periode på seks måneder, der kan fornys efter fælles overenskomst.

               (3)

               Med støtte fra den højtstående repræsentant nåede Kina, Frankrig, Tyskland, Den Russiske Føderation, Det Forenede Kongerige og De Forenede Stater den 2. april 2015 til enighed med Iran om de centrale parametre i en fælles omfattende handlingsplan.

               (4)

               Med støtte fra den højtstående repræsentant indgik Kina, Frankrig, Tyskland, Den Russiske Føderation, Det Forenede Kongerige og De Forenede Stater den 14. juli 2015 en aftale med Iran om en langsigtet samlet løsning på det iranske atomspørgsmål. En fuldstændig gennemførelse af den fælles omfattende handlingsplan vil sikre, at det iranske atomprogram udelukkende har fredelig karakter, og vil medføre en samlet ophævelse af alle atomrelaterede sanktioner.

               (5)

               De Forenede Nationers Sikkerhedsråd vedtog den 20. juli 2015 resolution (UNSCR) 2231 (2015), som godkender den fælles omfattende handlingsplan, opfordrer til fuldstændig gennemførelse heraf i overensstemmelse med tidsplanen i den fælles omfattende handlingsplan og foreskriver handlinger, der skal udføres i overensstemmelse med den fælles omfattende handlingsplan.

               (6)

               Rådet udtrykte tilfredshed med og tilsluttede sig den 20. juli 2015 den fælles omfattende handlingsplan og forpligtede sig til at overholde dens betingelser og følge den vedtagne gennemførelsesplan. Rådet støttede også fuldt ud UNSCR 2231 (2015).

               (7)

               Rådet gentog desuden, at Unionens tiltag og tilsagn i henhold til den fælles omfattende handlingsplan med hensyn til ophævelse af sanktioner vil blive gennemført efter den tidsplan og de nærmere bestemmelser, der er fastsat i den fælles omfattende handlingsplan, og at ophævelsen af de økonomiske og finansielle sanktioner vil finde sted, når Den Internationale Atomenergiorganisation (IAEA) har kontrolleret, at Iran har opfyldt sine atomrelaterede tilsagn som fastsat i den fælles omfattende handlingsplan.

               (8)

               Rådet bemærkede, at bestemmelserne i den fælles omfattende handlingsplan, som blev vedtaget i Genève i 2013, var blevet forlænget med yderligere seks måneder for at dække perioden, indtil IAEA har kontrolleret, at Iran har udført disse handlinger.

               (9)

               Tilsagnet om at ophæve alle Unionens atomrelaterede sanktioner i overensstemmelse med den fælles omfattende handlingsplan berører ikke den ordning til bilæggelse af tvister, der er nærmere beskrevet i den fælles omfattende handlingsplan, eller genindførelsen af Unionens sanktioner, såfremt Iran i væsentlig grad ikke overholder sine tilsagn i henhold til den fælles omfattende handlingsplan.

               (10)

               I tilfælde af genindførelse af Unionens sanktioner vil der blive sørget for en hensigtsmæssig beskyttelse af de kontrakter, der indgås i overensstemmelse med den fælles omfattende handlingsplan, mens sanktionerne er løftet, i overensstemmelse med de bestemmelser, der var gældende, da sanktionerne oprindeligt blev indført.

               (11)

               UNSCR 2231 (2015) fastsætter, at bestemmelserne i UNSCR 1696 (2006), 1737 (2006), 1747 (2007), 1803 (2008), 1835 (2008), 1929 (2010) og 2224 (2015) ophæves, efter at IAEA har kontrolleret gennemførelsen af Irans atomrelaterede tilsagn som fastsat i den fælles omfattende handlingsplan.

               (12)

               UNSCR 2231 (2015) fastsætter endvidere, at staterne skal overholde de relevante bestemmelser i den erklæring af 14. juli 2015 fra Kina, Frankrig, Tyskland, Den Russiske Føderation, Det Forenede Kongerige, De Forenede Stater og Den Europæiske Union, som findes som bilag B til UNSCR 2231 (2015), og som har til formål at fremme gennemsigtighed og skabe en atmosfære, der bidrager til fuldstændig gennemførelse af den fælles omfattende handlingsplan.

               (13)

               De relevante bestemmelser i erklæringen af 14. juli 2015 omfatter en mekanisme til evaluering og foreskriver afgørelser om atomrelaterede overførsler til eller aktiviteter med Iran, restriktioner på våben og ballistiske missiler samt foranstaltninger vedrørende visumforbud og indefrysning af aktiver for visse personer og enheder.

               (14)

               I overensstemmelse med den fælles omfattende handlingsplan bør medlemsstaterne bringe gennemførelsen af alle Unionens atomrelaterede økonomiske og finansielle sanktioner til ophør, samtidig med at IAEA har kontrolleret, at Iran har gennemført de vedtagne atomrelaterede foranstaltninger.

               (15)

               Medlemsstaterne bør desuden på samme tidspunkt indføre en tilladelsesordning for evaluering af og afgørelse om atomrelaterede overførsler til eller aktiviteter med Iran, der ikke er omfattet af UNSCR 2231 (2015), i fuld overensstemmelse med den fælles omfattende handlingsplan.

               (16)

               I overensstemmelse med den fælles omfattende handlingsplan vil en fælles kommission, som består af repræsentanter for Iran samt for Kina, Frankrig, Tyskland, Den Russiske Føderation, Det Forenede Kongerige og De Forenede Stater og den højtstående repræsentant, blive nedsat for at overvåge gennemførelsen af denne fælles omfattende handlingsplan, og den vil udføre de opgaver, der er fastsat i den fælles omfattende handlingsplan.

               (17)

               Der er behov for yderligere handling fra Unionens side for at gennemføre visse foranstaltninger, der er fastsat i denne afgørelse.

               (18)

               Afgørelse 2010/413/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   Afgørelse 2010/413/FUSP ændres således:

               1)

               Artikel 1, stk. 2, affattes således:
               »2.   Forbuddet i stk. 1 finder ikke anvendelse på direkte eller indirekte overførsel gennem medlemsstaternes områder til Iran, til anvendelse i Iran eller til gavn for Iran af produkter, der er omhandlet i punkt 2, litra c), første afsnit, i bilag B til UNSCR 2231 (2015), til letvandsreaktorer.«

               2)

               Artikel 15, stk. 1, 2, 5 og 6, affattes således:
               »1.   Medlemsstaterne inspicerer i overensstemmelse med deres nationale myndigheder, deres nationale lovgivning og folkeretten, navnlig havretten og relevante internationale aftaler om civil luftfart, al fragt, der transporteres til og fra Iran på deres område, herunder i deres søhavne og lufthavne, hvis medlemsstaterne har oplysninger, der giver rimelig grund til at antage, at fragten indeholder produkter, som bliver leveret, solgt, overført eller eksporteret i strid med denne afgørelse.
               2.   Medlemsstaterne kan i overensstemmelse med folkeretten, navnlig havretten, og med flagstatens samtykke anmode om inspektion af skibe på åbent hav, hvis de har oplysninger, der giver rimelig grund til at antage, at skibene transporterer produkter, som bliver leveret, solgt, overført eller eksporteret i strid med denne afgørelse.
               5.   Når der gennemføres en inspektion i henhold til stk. 1 eller 2, beslaglægger og bortskaffer medlemsstaterne (f.eks. ved destruktion, ubrugeliggørelse, oplagring eller overførsel til en anden stat end oprindelses- eller bestemmelsesstaterne til bortskaffelse) produkter, som bliver leveret, solgt, overført eller eksporteret i strid med denne afgørelse. En sådan beslaglæggelse og bortskaffelse foretages for importørens regning eller, hvis det ikke er muligt at inddrive disse udgifter fra importøren, kan de i overensstemmelse med national lovgivning inddrives fra enhver anden person eller enhed, der er ansvarlig for det ulovlige salg eller den ulovlige levering, overførsel eller eksport, der blev forsøgt gennemført.
               6.   Levering af bunkring, f.eks. brændstof eller forsyninger, eller andre ydelser til skibe, der ejes af eller er under kontrakt med Iran, herunder chartrede skibe, er forbudt for statsborgere fra medlemsstaterne eller fra områder under medlemsstaternes jurisdiktion, hvis de har oplysninger, som giver rimelig grund til at antage, at skibene transporterer produkter, som bliver leveret, solgt, overført eller eksporteret i strid med denne afgørelse, medmindre det er nødvendigt at levere sådanne ydelser til humanitære formål, eller indtil fragten er inspiceret og om nødvendigt beslaglagt og bortskaffet i overensstemmelse med stk. 1, 2 og 5.«

               3)

               Artikel 18 affattes således:
               »Levering af teknisk service eller vedligeholdelsesservice til iranske fragtfly er forbudt for medlemsstaternes statsborgere eller fra medlemsstaternes områder, hvis de har oplysninger, der giver rimelig grund til at antage, at fragtflyene transporterer produkter, som bliver leveret, solgt, overført eller eksporteret i strid med denne afgørelse, medmindre det er nødvendigt at levere sådanne ydelser til humanitære og sikkerhedsmæssige formål, eller indtil fragten er inspiceret og om nødvendigt beslaglagt og bortskaffet i overensstemmelse med artikel 15, stk. 1 og 5.«

               4)

               I artikel 19, stk. 1, tilføjes følgende litraer:

                           »d)

                           andre personer, som er udpeget af Sikkerhedsrådet, og som er involveret i, har direkte tilknytning til eller yder støtte til Irans spredningsfølsomme nukleare aktiviteter, der udføres i strid med Irans tilsagn i den fælles omfattende handlingsplan, eller udviklingen af fremføringsmidler til kernevåben, herunder også ved at være involveret i indkøb af forbudte produkter, varer, udstyr, materiel og teknologi, der er nævnt i den erklæring, der er vedhæftet bilag B til UNSCR 2231 (2015), andre personer, der har bistået udpegede personer eller enheder med at unddrage sig eller handle i strid med den fælles omfattende handlingsplan eller UNSCR 2231 (2015), og andre personer, der har handlet på vegne af eller efter anvisninger fra udpegede personer eller enheder, der er opført på listen i bilag III

                           e)

                           andre personer, som ikke er omfattet af bilag III, og som er involveret i, har direkte tilknytning til eller yder støtte til Irans spredningsfølsomme nukleare aktiviteter, der udføres i strid med Irans tilsagn i den fælles omfattende handlingsplan, eller udviklingen af fremføringsmidler til kernevåben, herunder også ved at være involveret i indkøb af forbudte produkter, varer, udstyr, materiel og teknologi, der er nævnt i den erklæring, der er vedhæftet bilag B til UNSCR 2231 (2015), eller i denne afgørelse, andre personer, der har bistået udpegede personer eller enheder med at unddrage sig eller handle i strid med den fælles omfattende handlingsplan, UNSCR 2231 (2015) eller denne afgørelse, og andre personer, der har handlet på vegne af eller efter anvisninger fra udpegede personer eller enheder, der er opført på listen i bilag IV.«

               5)

               Artikel 19, stk. 2, affattes således:
               »2.   Forbuddet i denne artikels stk. 1 finder ikke anvendelse på transit gennem medlemsstaternes områder med henblik på aktiviteter med direkte tilknytning til de produkter, der er nævnt i punkt 2, litra c), første afsnit, i bilag B til UNSCR 2231 (2015), til letvandsreaktorer.«

               6)

               Artikel 19, stk. 7, nr. ii), affattes således:

                           »ii)

                           fremme af målene i UNSCR 2231 (2015), herunder når artikel XV i statutten for IAEA finder anvendelse.«

               7)

               Artikel 19, stk. 9 og 10, affattes således:
               »9.   I tilfælde, hvor en medlemsstat i medfør af stk. 4, 5 og 7 tillader de personer, der er opført på listerne i bilag I, II, III eller IV, indrejse i eller transit gennem sit område, gælder tilladelsen udelukkende det formål, til hvilket den er udstedt, og de heraf berørte personer.
               10.   En medlemsstat, der ønsker at indrømme undtagelser efter stk. 7, nr. i) og ii), forelægger de foreslåede tilladelser for Sikkerhedsrådet med henblik på godkendelse.«

               8)

               I artikel 20, stk. 1, tilføjes følgende litraer:

                           »d)

                           andre personer og enheder, som er udpeget af Sikkerhedsrådet, og som er involveret i, har direkte tilknytning til eller yder støtte til Irans spredningsfølsomme nukleare aktiviteter, der udføres i strid med Irans tilsagn i den fælles omfattende handlingsplan, eller udviklingen af fremføringsmidler til kernevåben, herunder også ved at være involveret i indkøb af forbudte produkter, varer, udstyr, materiel og teknologi, der er nævnt i den erklæring, der er vedhæftet bilag B til UNSCR 2231 (2015), andre personer og enheder, der har bistået udpegede personer eller enheder med at unddrage sig eller handle i strid med den fælles omfattende handlingsplan eller UNSCR 2231 (2015), og andre personer og enheder, der har handlet på vegne af eller efter anvisninger fra udpegede personer eller enheder eller har været ejet eller kontrolleret af udpegede personer eller enheder, der er opført på listen i bilag III

                           e)

                           andre personer og enheder, som ikke er omfattet af bilag III, og som er involveret i, har direkte tilknytning til eller yder støtte til Irans spredningsfølsomme nukleare aktiviteter, der udføres i strid med Irans tilsagn i den fælles omfattende handlingsplan, eller udviklingen af fremføringsmidler til kernevåben, herunder også ved at være involveret i indkøb af forbudte produkter, varer, udstyr, materiel og teknologi, der er nævnt i den erklæring, der er vedhæftet bilag B til UNSCR 2231 (2015), eller i denne afgørelse, andre personer og enheder, der har bistået udpegede personer eller enheder med at unddrage sig eller handle i strid med den fælles omfattende handlingsplan, UNSCR 2231 (2015) eller denne afgørelse, og andre personer og enheder, der har handlet på vegne af eller efter anvisninger fra udpegede personer eller enheder eller har været ejet eller kontrolleret af udpegede personer eller enheder, der er opført på listen i bilag IV.«

               9)

               I artikel 20, stk. 3, affattes den afsluttende tekst således:
               »efter at den pågældende medlemsstat har underrettet Sikkerhedsrådet om, at den, hvor det er hensigtsmæssigt, har til hensigt at godkende adgangen til sådanne midler og økonomiske ressourcer, og Sikkerhedsrådet ikke har truffet negativ afgørelse herom senest fem arbejdsdage efter en sådan underretning.«

               10)

               Artikel 20, stk. 4, affattes således:
               »4.   Der kan desuden gøres undtagelser for midler og økonomiske ressourcer, der

                           a)

                           er nødvendige til afholdelse af ekstraordinære udgifter, forudsat at den pågældende medlemsstat har underrettet og opnået godkendelse fra Sikkerhedsrådet

                           b)

                           er genstand for en retlig, administrativ eller voldgiftsmæssig afgørelse om tilbageholdelsesret eller en dom, i hvilket fald midlerne og de økonomiske ressourcer kan anvendes til at opfylde afgørelsen om tilbageholdelsesret eller dommen, forudsat at afgørelsen om tilbageholdelsesret eller dommen var registreret forud for vedtagelsen af UNSCR 1737 (2006) og ikke er til fordel for en person eller enhed, som omhandlet i denne artikels stk. 1, efter at den pågældende medlemsstat har underrettet Sikkerhedsrådet

                           c)

                           er nødvendige til aktiviteter med direkte tilknytning til de produkter, der er nævnt i punkt 2, litra c), første afsnit, i bilag B til UNSCR 2231 (2015), til letvandsreaktorer

                           d)

                           er nødvendige til civile nukleare samarbejdsprojekter, der er beskrevet i bilag III til den fælles omfattende handlingsplan, efter at den pågældende medlemsstat har underrettet og opnået godkendelse fra Sikkerhedsrådet

                           e)

                           er nødvendige til aktiviteter med direkte tilknytning til de produkter, der er nævnt i artikel 26c og 26d, eller til andre aktiviteter, der er nødvendige for gennemførelsen af den fælles omfattende handlingsplan, efter at den pågældende medlemsstat har underrettet og opnået godkendelse fra Sikkerhedsrådet.«

               11)

               Artikel 20, stk. 6, affattes således:
               »6.   Stk. 1 er ikke til hinder for, at en udpeget person eller enhed foretager en betaling i henhold til en kontrakt, der er indgået, før denne person eller enhed blev opført på listen, såfremt den relevante medlemsstat har fastslået,

                           a)

                           at kontrakten ikke har tilknytning til produkter, materiel, udstyr, varer, teknologi, bistand, uddannelse, finansiel bistand, investeringer, mæglervirksomhed eller tjenester, der er omhandlet i denne afgørelse

                           b)

                           at betalingen ikke, hverken direkte eller indirekte, modtages af en person eller enhed, der er udpeget i henhold til stk. 1,

                     og efter at de relevante medlemsstater har underrettet Sikkerhedsrådet om, at de agter at foretage eller modtage sådanne betalinger eller i givet fald tillade, at midler eller økonomiske ressourcer frigives med henblik herpå, ti arbejdsdage før en sådan tilladelse.«

               12)

               Artikel 22 affattes således:
               »Der ydes ikke kompensation, herunder erstatning eller nogen anden tilsvarende kompensation, såsom modregning eller erstatning i henhold til garanti i forbindelse med kontrakter eller transaktioner, hvis gennemførelse direkte eller indirekte helt eller delvis er blevet påvirket af foranstaltninger truffet i medfør af UNSCR 1737 (2006), 1747 (2007), 1803 (2008), 1929 (2010), 2231 (2015), herunder foranstaltninger truffet af Unionen eller af enhver medlemsstat i overensstemmelse med, som krævet af eller i forbindelse med gennemførelsen af de relevante afgørelser fra Sikkerhedsrådet eller de foranstaltninger, der er omfattet af denne afgørelse, til de udpegede personer og enheder, som er opført på listen i bilag I, II, III eller IV eller nogen anden person eller enhed i Iran, herunder Irans regering, eller til nogen person eller enhed, som rejser fordringer gennem eller til fordel for en sådan person eller enhed.«

               13)

               Artikel 23 affattes således:
               »1.   Rådet gennemfører ændringerne til bilag I og III på grundlag af Sikkerhedsrådets konstateringer.
               2.   Rådet udarbejder med enstemmighed på forslag af medlemsstaterne eller Unionens højtstående repræsentant for udenrigsanliggender og sikkerhedspolitik listen i bilag II og IV vedtager ændringer hertil.«

               14)

               Artikel 24, stk. 1 og 2, affattes således:
               »1.   Når Sikkerhedsrådet opfører en person eller enhed på listen, medtager Rådet den pågældende person eller enhed på listen i bilag III.
               2.   Når Rådet træffer afgørelse om foranstaltninger i henhold til artikel 19, stk. 1, litra b), c) og e), og artikel 20, stk. 1, litra b), c) og e), med hensyn til en person eller enhed, ændrer det bilag II og IV i overensstemmelse hermed.«

               15)

               Artikel 25 affattes således:
               »1.   Bilag I, II, III og IV indeholder de grunde til opførelsen af personerne og enhederne på listen, der stilles til rådighed af Sikkerhedsrådet eller udvalget med hensyn til bilag I og af Sikkerhedsrådet med hensyn til bilag III.
               2.   Bilag I, II, III og IV indeholder også, hvis der findes sådanne oplysninger, de oplysninger, der er nødvendige for at identificere de pågældende personer eller enheder, og som stilles til rådighed af Sikkerhedsrådet eller udvalget med hensyn til bilag I eller af Sikkerhedsrådet med hensyn til bilag III. For så vidt angår personer kan sådanne oplysninger omfatte navne med tilhørende aliasser, fødselsdato og fødested, nationalitet, pas- og identitetskortnumre, køn, adresse, hvis denne er bekendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted. Bilag I, II, III og IV skal også indeholde datoen for opførelsen af personen eller enheden på listen.«

               16)

               Artikel 26, stk. 4, affattes således:
               »4.   De foranstaltninger, der er omhandlet i artikel 19, stk. 1, litra a), artikel 20, stk. 1, litra a), artikel 20, stk. 2, og artikel 20, stk. 12, suspenderes for så vidt angår de personer og enheder, der er opført på listen i bilag V.
               5.   De foranstaltninger, der er omhandlet i artikel 19, stk. 1, litra b) og c), artikel 20, stk. 1, litra b) og c), artikel 20, stk. 2, og artikel 20, stk. 12, suspenderes for så vidt angår de personer og enheder, der er opført på listen i bilag VI.«

               17)

               Artikel 26a affattes således:
               »Artikel 26a
               1.   De foranstaltninger, der er omhandlet i artikel 1, stk. 1, litra a), b), d) og e), artikel 2, 3, 3a, 3b, 3c, 3d, 3e, 4, 4a, 4b, 4c, 4d, 4e, 4f, 4g, 4h, 4i, 4j, 5, 6, 6a, 7, 8, 8a, 9, 10, 11, 12, 13, 14, 16, 17, 18a, 18b, artikel 20, stk. 7, artikel 20, stk. 11, artikel 20, stk. 13, artikel 20, stk. 14, artikel 21 og 26b, suspenderes.«

               18)

               Følgende artikler indsættes:
               »Artikel 26c
               1.   Direkte eller indirekte levering, salg eller overførsel til, eller til brug for eller gavn for, Iran fra statsborgere i medlemsstaterne eller gennem medlemsstaternes områder eller ved anvendelse af skibe eller luftfartøjer under deres jurisdiktion af følgende produkter, materiel, udstyr, varer og teknologi, uanset om produkterne, materiellet, udstyret, varerne og teknologien har oprindelse i medlemsstaterne eller ej, kræver individuel godkendelse fra Sikkerhedsrådet:

                           a)

                           alle produkter, alt materiel, udstyr, alle varer og al teknologi opført på listen fra Gruppen af Leverandører af Nukleart Materiale

                           b)

                           ethvert yderligere produkt, hvis medlemsstaten fastslår, at det kan bidrage til oparbejdnings-, berignings- eller tungtvandsaktiviteter, der er i strid med den fælles omfattende handlingsplan.

                     2.   Det krav, der er fastsat i stk. 1 finder ikke anvendelse på levering, salg eller overførsel til Iran af udstyr, der er nævnt i punkt 2, litra c), første afsnit, i bilag B til UNSCR 2231 (2015), til letvandsreaktorer.
               3.   Medlemsstater, der er impliceret i de aktiviteter, der er nævnt i stk. 1 og 2, sikrer:

                           a)

                           at kravene, jf. retningslinjerne på listen fra Gruppen af Leverandører af Nukleart Materiale, alt efter hvad der er relevant, er opfyldt

                           b)

                           at de har erhvervet og er i stand til effektivt at udøve retten til at kontrollere den endelige anvendelse af leverede produkter, og hvor denne skal finde sted

                           c)

                           at de, hvis det er relevant, underretter Sikkerhedsrådet senest ti dage efter leveringen, salget eller overførslen, og

                           d)

                           at de i tilfælde af levering af produkter, materiel, udstyr, varer og teknologi, der er nævnt på listen fra Gruppen af Leverandører af Nukleart Materiale, også underretter IAEA herom senest ti dage efter leveringen, salget eller overførslen.

                     4.   Det krav, der er fastsat i stk. 1 finder ikke anvendelse på levering, salg eller overførsel af produkter, materiel, udstyr, varer og teknologi eller ydelse af dertil knyttet teknisk bistand, uddannelse, finansiel bistand, investering, mæglervirksomhed eller andre tjenesteydelser med direkte tilknytning til:

                           a)

                           den nødvendige ændring af to kaskader på Fordowanlægget med henblik på produktion af stabile isotoper

                           b)

                           eksporten af Irans berigede uran på over 300 kg til gengæld for naturligt uran eller

                           c)

                           moderniseringen af Arakreaktoren baseret på det aftalte konstruktionsprojekt og efterfølgende på den aftalte endelige udformning af den pågældende reaktor

                     forudsat at medlemsstaterne sikrer:

                           d)

                           at alle de pågældende aktiviteter udføres i nøje overensstemmelse med den fælles omfattende handlingsplan

                           e)

                           at de underretter Sikkerhedsrådet og den fælles kommission ti dage forud for sådanne aktiviteter

                           f)

                           at kravene, jf. retningslinjerne på listen fra Gruppen af Leverandører af Nukleart Materiale, alt efter hvad der er relevant, er opfyldt

                           g)

                           at de har erhvervet og er i stand til effektivt at udøve retten til at kontrollere den endelige anvendelse af leverede produkter, og hvor denne skal finde sted, og

                           h)

                           at de i tilfælde af levering af produkter, materiel, udstyr, varer og teknologi, der er nævnt på listen fra Gruppen af Leverandører af Nukleart Materiale, også underretter IAEA herom senest ti dage efter leveringen, salget eller overførslen.

                     5.   Leveringen af teknisk bistand eller uddannelse, finansieringsmidler eller finansiel bistand, investering, mæglervirksomhed eller andre tjenesteydelser med tilknytning til levering, salg, overførsel, fremstilling eller anvendelse af de produkter, det materiel, udstyr, de varer og den teknologi, der er omhandlet i stk. 1, til personer, enheder eller organisationer i Iran eller til anvendelse i Iran, kræver individuel godkendelse fra Sikkerhedsrådet.
               6.   Investeringer på områder under medlemsstaternes jurisdiktion foretaget af Iran, dets statsborgere eller enheder, der er oprettet i Iran eller er underlagt dets jurisdiktion, eller af personer eller af enheder, der handler på deres vegne eller efter deres anvisninger, eller enheder, der ejes eller kontrolleres af dem, i enhver virksomhed af handelsmæssig karakter, der involverer uranbrydning eller produktion eller anvendelse af de nukleare materialer, der er opført i del 1 på listen fra Gruppen af Leverandører af Nukleart Materiale, kræver individuel godkendelse fra Sikkerhedsrådet.
               7.   Den fælles kommission skal individuelt godkendeindkøb, der foretages af medlemsstaternes statsborgere eller ved anvendelse af skibe eller luftfartøjer, der fører deres flag, af produkter, materiel, udstyr, varer og teknologi som omhandlet i stk. 1 fra Iran, uanset om produkterne, materiellet, udstyret, varerne eller teknologien har oprindelse i Iran eller ej.
               8.   Den relevante medlemsstat underretter de øvrige medlemsstater om alle godkendelser, der meddeles i overensstemmelse med denne artikel, eller om aktiviteter, der udføres i henhold hertil.
               Artikel 26d
               1.   Direkte eller indirekte levering, salg eller overførsel til, eller til brug for eller gavn for, Iran fra statsborgere i medlemsstaterne eller gennem medlemsstaternes områder eller ved anvendelse af skibe eller luftfartøjer under deres jurisdiktion af produkter, materiel, udstyr, varer og teknologi, som ikke er omfattet af artikel 26c eller 26e, der kan bidrage til oparbejdnings-, berignings- eller tungtvandsaktiviteter eller andre aktiviteter, der er i strid med den fælles omfattende handlingsplan, kræver individuel tilladelse fra de kompetente myndigheder i den eksporterende medlemsstat, uanset om produkterne, materiellet, udstyret, varerne og teknologien har oprindelse i medlemsstaterne eller ej.
               Unionen træffer de nødvendige foranstaltninger til at fastlægge, hvilke produkter det er relevant at lade være omfattet af denne bestemmelse.
               2.   Kravet i stk. 1 finder ikke anvendelse på levering, salg eller overførsel til Iran af udstyr som omhandlet i nævnte stykke til letvandsreaktorer.
               3.   Medlemsstater, som er impliceret i de aktiviteter, der er omhandlet i stk. 1 og 2, sikrer, at de har erhvervet og er i stand til effektivt at udøve retten til at kontrollere den endelige anvendelse af leverede produkter, og hvor denne skal finde sted.
               4.   Medlemsstater, som er impliceret i de aktiviteter, der er omhandlet i stk. 2, sikrer, at de underretter de øvrige medlemsstater senest ti dage efter sådanne aktiviteter.
               5.   Det krav, der er fastsat i stk. 1, finder ikke anvendelse på levering, salg eller overførsel af produkter, materiel, udstyr, varer og teknologi eller ydelse af dertil knyttet teknisk bistand, uddannelse, finansiel bistand, investering, mæglervirksomhed eller andre tjenesteydelser med direkte tilknytning til:

                           a)

                           den nødvendige ændring af to kaskader på Fordowanlægget med henblik på produktion af stabile isotoper

                           b)

                           eksporten af Irans berigede uran på over 300 kg til gengæld for naturligt uran eller

                           c)

                           moderniseringen af Arakreaktoren baseret på det aftalte konstruktionsprojekt og efterfølgende på den aftalte endelige udformning af den pågældende reaktor

                     forudsat at medlemsstaterne sikrer:

                           d)

                           at alle de pågældende aktiviteter udføres i nøje overensstemmelse med den fælles omfattende handlingsplan

                           e)

                           at de underretter de øvrige medlemsstater ti dage forud for sådanne aktiviteter, og

                           f)

                           at de har erhvervet og er i stand til effektivt at udøve retten til at kontrollere den endelige anvendelse af leverede produkter, og hvor denne skal finde sted.

                     6.   Leveringen af teknisk bistand eller uddannelse, finansieringsmidler eller finansiel bistand, investering, mæglervirksomhed eller andre tjenesteydelser med tilknytning til levering, salg, overførsel, fremstilling eller anvendelse af de produkter, det materiel, udstyr, de varer og den teknologi, der er omhandlet i stk. 1, til personer, enheder eller organisationer i Iran eller til anvendelse i Iran, kræver individuel tilladelse fra de kompetente myndigheder i den relevante medlemsstat.
               7.   Investeringer på områder under medlemsstaternes jurisdiktion, der foretages af Iran, dets statsborgere eller enheder, der er oprettet i Iran eller underlagt dets jurisdiktion, eller af personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, i enhver virksomhed af handelsmæssig karakter, der involverer de teknologier, der er nævnt i stk. 1, kræver individuel tilladelse fra de kompetente myndigheder i den relevante medlemsstat.
               8.   De kompetente myndigheder i den relevante medlemsstat skal individuelt godkende indkøb, der foretages af medlemsstaternes statsborgere eller ved anvendelse af skibe eller luftfartøjer, der fører deres flag, kan indkøbe produkter, materiel, udstyr, varer og teknologi som omhandlet i stk. 1 fra Iran, uanset om produkterne, materiellet, udstyret, varerne eller teknologien har oprindelse i Iran eller ej.
               9.   De kompetente myndigheder i medlemsstaterne giver ikke tilladelse til levering, salg, overførsel eller indkøb af produkter, materiel, udstyr, varer og teknologi som omhandlet i stk. 1, hvis de fastslår, at den pågældende levering, det pågældende salg, den pågældende overførsel eller det pågældende indkøb eller ydelsen af den pågældende tjeneste vil bidrage til aktiviteter, der er i strid med den fælles omfattende handlingsplan.
               10.   Den relevante medlemsstat underretter mindst ti dage i forvejen de øvrige medlemsstater om, at den har til hensigt at give tilladelse i henhold til denne artikel.
               Artikel 26e
               1.   Direkte eller indirekte levering, salg eller overførsel til, eller til brug for eller gavn for, Iran fra statsborgere i medlemsstaterne eller gennem medlemsstaternes områder eller ved anvendelse af skibe eller luftfartøjer under deres jurisdiktion af produkter, materiel, udstyr, varer og teknologi, der er opført på listen fra missilteknologikontrolregimet eller alle andre former for produkter, der kan bidrage til udvikling af fremføringsmidler til kernevåben, er forbudt, uanset om produkterne, materiellet, udstyret, varerne eller teknologien hidrører fra medlemsstaterne eller ej.
               Unionen træffer de nødvendige foranstaltninger til at fastlægge, hvilke produkter det er relevant at lade være omfattet af denne bestemmelse.
               2.   Det er også forbudt:

                           a)

                           direkte eller indirekte at yde teknisk bistand eller uddannelse, investering eller udøve mæglervirksomhed i forbindelse med produkter, materiel, udstyr, varer og teknologi som omhandlet i stk. 1 og i forbindelse med levering, fremstilling, vedligeholdelse og anvendelse af disse produkter, materiel, udstyr, varer og teknologi direkte eller indirekte til personer, enheder eller organisationer i Iran eller til anvendelse i dette land

                           b)

                           direkte eller indirekte at levere finansieringsmidler eller finansiel bistand i tilknytning til produkter og teknologi som omhandlet i stk. 1, herunder navnlig gavebistand, lån og eksportkreditforsikring, i forbindelse med levering, salg, overførsel eller eksport af disse produkter og teknologi, eller i forbindelse med levering af dertil knyttet teknisk bistand, uddannelse, tjenester eller bistand direkte eller indirekte til personer, enheder eller organisationer i Iran eller til anvendelse i dette land

                           c)

                           bevidst eller forsætligt at deltage i aktiviteter, hvis formål eller virkning er at omgå forbuddene i litra a) og b)

                           d)

                           at foretage investeringer på områder under medlemsstaternes jurisdiktion for Iran, dets statsborgere eller enheder, der er oprettet i Iran eller underlagt dets jurisdiktion, eller af personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem, i enhver virksomhed af handelsmæssig karakter, som involverer de teknologier, der er omhandlet i stk. 1.

                     3.   Indkøb foretages af medlemsstaternes statsborgere eller ved anvendelse af skibe eller luftfartøjer, der fører deres flag, af produkter, materiel, udstyr, varer og teknologi som omhandlet i stk. 1 fra Iran er forbudt, uanset om de har oprindelse i Iran eller ej.
               Artikel 26f
               1.   Levering, salg eller overførsel til Iran fra statsborgere i medlemsstaterne eller gennem medlemsstaternes områder eller ved anvendelse af skibe eller luftfartøjer under deres jurisdiktion af grafit, råmetal eller halvfabrikata af metal, f.eks. aluminium og stål, kræver tilladelse fra den kompetente myndighed i den eksporterende medlemsstat, uanset om produkterne har oprindelse i medlemsstaterne eller ej.
               Unionen træffer de nødvendige foranstaltninger til at fastlægge, hvilke produkter det er relevant at lade være omfattet af denne bestemmelse.
               2.   Levering af:

                           a)

                           teknisk bistand eller uddannelse og andre tjenesteydelser i tilknytning til de produkter, der er omhandlet i stk. 1

                           b)

                           finansieringsmidler eller finansiel bistand til levering, salg eller overførsel af produkter, der er omhandlet i stk. 1, eller til teknisk bistand og uddannelse i tilknytning hertil,

                     kræver også tilladelse fra den kompetente myndighed i den relevante medlemsstat.
               3.   De kompetente myndigheder i medlemsstaterne giver ikke tilladelse til levering, salg eller overførsel af produkter, materiel, udstyr, varer og teknologi som omhandlet i stk. 1, hvis:

                           a)

                           de fastslår, at den pågældende levering, det pågældende salg eller den pågældende overførsel eller ydelsen af den pågældende tjeneste vil:

                                       i)

                                       bidrage til oparbejdnings-, berignings- eller tungtvandsaktiviteter eller andre atomrelaterede aktiviteter, der er i strid med den fælles omfattende handlingsplan

                                       ii)

                                       bidrage til Irans militære og ballistiske missilprogram eller

                                       iii)

                                       være direkte eller indirekte til gavn for Den Iranske Revolutionsgarde

                           b)

                           kontrakter for levering af sådanne produkter eller sådan bistand ikke omfatter hensigtsmæssige slutbrugergarantier.

                     4.   Den relevante medlemsstat underretter mindst ti dage i forvejen de øvrige medlemsstater om, at den har til hensigt at give tilladelse i henhold til denne artikel.
               Artikel 26g
               1.   Levering, salg eller overførsel til Iran fra statsborgere i medlemsstaterne eller gennem medlemsstaternes områder eller ved anvendelse af skibe eller luftfartøjer under deres jurisdiktion af software til integration af industrielle processer kræver tilladelse fra den kompetente myndighed i den eksporterende medlemsstat, uanset om softwaren har oprindelse i medlemsstaterne eller ej.
               Unionen træffer de nødvendige foranstaltninger til at fastlægge, hvilke produkter det er relevant at lade være omfattet af denne bestemmelse.
               2.   Levering af:

                           a)

                           teknisk bistand eller uddannelse og andre tjenesteydelser i tilknytning til de produkter, der er omhandlet i stk. 1

                           b)

                           finansieringsmidler eller finansiel bistand til levering, salg eller overførsel af produkter, der er omhandlet i stk. 1, eller til teknisk bistand og uddannelse i tilknytning hertil,

                     kræver også tilladelse fra den kompetente myndighed i den relevante medlemsstat.
               3.   De kompetente myndigheder i medlemsstaterne giver ikke tilladelse til levering, salg eller overførsel af produkter, materiel, udstyr, varer og teknologi som omhandlet i stk. 1, hvis:

                           a)

                           de fastslår, at den pågældende levering, det pågældende salg eller den pågældende overførsel eller ydelsen af den pågældende tjeneste vil:

                                       i)

                                       bidrage til oparbejdnings-, berignings- eller tungtvandsaktiviteter eller andre atomrelaterede aktiviteter, der er i strid med den fælles omfattende handlingsplan

                                       ii)

                                       bidrage til Irans militære og ballistiske missilprogram eller

                                       iii)

                                       være direkte eller indirekte til gavn for Den Iranske Revolutionsgarde

                           b)

                           kontrakter for levering af sådanne produkter eller sådan bistand ikke omfatter hensigtsmæssige slutbrugergarantier.

                     4.   Den relevante medlemsstat underretter mindst ti dage i forvejen de øvrige medlemsstater om, at den har til hensigt at give tilladelse i henhold til denne artikel.«

               (19)

               Bilagene, der er angivet i bilaget til denne afgørelse, tilføjes.

         Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.
   Den anvendes fra den dato, hvor Rådet har konstateret, at IAEA's generaldirektør har forelagt en rapport for IAEA's styrelsesråd og De Forenede Nationers Sikkerhedsråd, der bekræfter, at Iran har truffet de foranstaltninger, der er næremere angivet i punkt 15.1 til 15.11 i bilag V til den fælles omfattende handlingsplan. Anvendelsesdatoen offentliggøres samme dag i Den Europæiske Unions Tidende.

      Udfærdiget i Bruxelles, den 18. oktober 2015.

            På Rådets vegne

         J. ASSELBORN

            Formand

      (1)  Rådets afgørelse 2010/413/FUSP af 26. juli 2010 om restriktive foranstaltninger over for Iran og om ophævelse af fælles holdning 2007/140/FUSP (EUT L 195 af 27.7.2010, s. 39).

      BILAG I

            »BILAG III

               Liste over personer, jf. artikel 19, stk. 1, litra d), og over personer og enheder, jf. artikel 20, stk. 1, litra d)

                        A.

                        Personer

                        B.

                        Enheder.«

      BILAG II

            »BILAG IV

               Liste over personer, jf. artikel 19, stk. 1, litra e), og over personer og enheder, jf. artikel 20, stk. 1, litra e)

                        A.

                        Personer

                        B.

                        Enheder.«

      BILAG III

            »BILAG V

               LISTE OVER PERSONER OG ENHEDER, JF. ARTIKEL 26, STK. 4

                        1.

                        AGHA-JANI, Dawood

                        2.

                        ALAI, Amir Moayyed

                        3.

                        ASGARPOUR, Behman

                        4.

                        ASHIANI, Mohammad Fedai

                        5.

                        ASHTIANI, Abbas Rezaee

                        6.

                        IRANS ATOMENERGIORGANISATION (AEOI)

                        7.

                        BAKHTIAR, Haleh

                        8.

                        BEHZAD, Morteza

                        9.

                        ESFAHAN NUCLEAR FUEL RESEARCH AND PRODUCTION CENTRE (NFRPC) OG ESFAHAN NUCLEAR TECHNOLOGY CENTRE (ENTC)

                        10.

                        FIRST EAST EXPORT BANK, P.L.C.:

                        11.

                        HOSSEINI, Seyyed Hussein

                        12.

                        IRANO HIND SHIPPING COMPANY

                        13.

                        IRISL BENELUX NV

                        14.

                        JABBER IBN HAYAN

                        15.

                        KARAJ NUCLEAR RESEARCH CENTRE

                        16.

                        KAVOSHYAR COMPANY

                        17.

                        LEILABADI, Ali Hajinia

                        18.

                        MESBAH ENERGY COMPANY

                        19.

                        MODERN INDUSTRIES TECHNIQUE COMPANY

                        20.

                        MOHAJERANI, Hamid-Reza

                        21.

                        MOHAMMADI, Jafar

                        22.

                        MONAJEMI, Ehsan

                        23.

                        NOBARI, Houshang

                        24.

                        NOVIN ENERGY COMPANY

                        25.

                        NUCLEAR RESEARCH CENTER FOR AGRICULTURE AND MEDICINE

                        26.

                        PARS TRASH COMPANY

                        27.

                        PISHGAM (PIONEER) ENERGY INDUSTRIES

                        28.

                        QANNADI, Mohammad

                        29.

                        RAHIMI, Amir

                        30.

                        RAHIQI, Javad

                        31.

                        RASHIDI, Abbas

                        32.

                        SABET, M. Javad Karimi

                        33.

                        SAFDARI, Seyed Jaber

                        34.

                        SOLEYMANI, Ghasem

                        35.

                        SOUTH SHIPPING LINE IRAN (SSL)

                        36.

                        TAMAS COMPANY«

      BILAG IV

            »BILAG VI

               LISTE OVER PERSONER OG ENHEDER, JF. ARTIKEL 26, STK. 5

                        1.

                        ACENA SHIPPING COMPANY LIMITED

                        2.

                        ADVANCE NOVEL

                        3.

                        AGHAJARI OIL & GAS PRODUCTION COMPANY

                        4.

                        AGHAZADEH, Reza

                        5.

                        AHMADIAN, Mohammad

                        6.

                        AKHAVAN-FARD, Massoud

                        7.

                        ALPHA EFFORT LTD

                        8.

                        ALPHA KARA NAVIGATION LIMITED

                        9.

                        ALPHA NARI NAVIGATION LIMITED

                        10.

                        ARIAN BANK

                        11.

                        ARVANDAN OIL & GAS COMPANY

                        12.

                        ASHTEAD SHIPPING COMPANY LTD

                        13.

                        ASPASIS MARINE CORPORATION

                        14.

                        ASSA CORPORATION

                        15.

                        ASSA CORPORATION LTD

                        16.

                        ATLANTIC INTERMODAL

                        17.

                        AVRASYA CONTAINER SHIPPING LINES

                        18.

                        AZARAB INDUSTRIES

                        19.

                        AZORES SHIPPING COMPANY ALIAS AZORES SHIPPING FZE LLC

                        20.

                        BANCO INTERNACIONAL DE DESARROLLO CA

                        21.

                        BANK KARGOSHAE

                        22.

                        BANK MELLAT

                        23.

                        BANK MELLI IRAN INVESTMENT COMPANY

                        24.

                        BANK MELLI IRAN ZAO

                        25.

                        BANK MELLI PRINTING AND PUBLISHING COMPANY

                        26.

                        BANK MELLI

                        27.

                        BANK OF INDUSTRY AND MINE

                        28.

                        BANK REFAH KARGARAN

                        29.

                        BANK TEJARAT

                        30.

                        BEST PRECISE LTD

                        31.

                        BETA KARA NAVIGATION LTD

                        32.

                        BIIS MARITIME LIMITED

                        33.

                        BIS MARITIME LIMITED

                        34.

                        BONAB RESEARCH CENTER

                        35.

                        BRAIT HOLDING SA

                        36.

                        BRIGHT JYOTI SHIPPING

                        37.

                        BRIGHT SHIP FZC

                        38.

                        BUSHEHR SHIPPING COMPANY LIMITED

                        39.

                        BYFLEET SHIPPING COMPANY LTD

                        40.

                        CEMENT INVESTMENT AND DEVELOPMENT COMPANY

                        41.

                        IRANS CENTRALBANK

                        42.

                        CHAPLET SHIPPING LIMITED

                        43.

                        COBHAM SHIPPING COMPANY LTD

                        44.

                        CONCEPT GIANT LTD

                        45.

                        COOPERATIVE DEVELOPMENT BANK

                        46.

                        CRYSTAL SHIPPING FZE

                        47.

                        DAJMAR, Mohammad Hossein

                        48.

                        DAMALIS MARINE CORPORATION

                        49.

                        DARYA CAPITAL ADMINISTRATION GMBH

                        50.

                        DARYA DELALAN SEFID KHAZAR SHIPPING COMPANY

                        51.

                        DELTA KARA NAVIGATION LTD

                        52.

                        DELTA NARI NAVIGATION LTD

                        53.

                        DIAMOND SHIPPING SERVICES

                        54.

                        DORKING SHIPPING COMPANY LTD

                        55.

                        EAST OIL & GAS PRODUCTION COMPANY

                        56.

                        EDBI EXCHANGE COMPANY

                        57.

                        EDBI STOCK BROKERAGE COMPANY

                        58.

                        EFFINGHAM SHIPPING COMPANY LTD

                        59.

                        EIGHTH OCEAN ADMINISTRATION GMBH

                        60.

                        EIGHTH OCEAN GMBH & CO. KG

                        61.

                        ELBRUS LTD

                        62.

                        ELCHO HOLDING LTD

                        63.

                        ELEGANT TARGET DEVELOPMENT LIMITED

                        64.

                        ELEVENTH OCEAN ADMINISTRATION GMBH

                        65.

                        ELEVENTH OCEAN GMBH & CO. KG

                        66.

                        EMKA COMPANY

                        67.

                        EPSILON NARI NAVIGATION LTD

                        68.

                        E-SAIL A.K.A.E-SAIL SHIPPING COMPANY

                        69.

                        ETA NARI NAVIGATION LTD

                        70.

                        ETERNAL EXPERT LTD

                        71.

                        EUROPÄISCH-IRANISCHE HANDELSBANK

                        72.

                        EXPORT DEVELOPMENT BANK OF IRAN

                        73.

                        FAIRWAY SHIPPING

                        74.

                        FAQIHIAN, Dr. Hoseyn

                        75.

                        FARNHAM SHIPPING COMPANY LTD

                        76.

                        FASIRUS MARINE CORPORATION

                        77.

                        FATSA

                        78.

                        FIFTEENTH OCEAN ADMINISTRATION GMBH

                        79.

                        FIFTEENTH OCEAN GMBH & CO. KG

                        80.

                        FIFTH OCEAN ADMINISTRATION GMBH

                        81.

                        FIFTH OCEAN GMBH & CO. KG

                        82.

                        FIRST ISLAMIC INVESTMENT BANK

                        83.

                        FIRST OCEAN ADMINISTRATION GMBH

                        84.

                        FIRST OCEAN GMBH & CO. KG

                        85.

                        FIRST PERSIAN EQUITY FUND

                        86.

                        FOURTEENTH OCEAN ADMINISTRATION GMBH

                        87.

                        FOURTEENTH OCEAN GMBH & CO. KG

                        88.

                        FOURTH OCEAN ADMINISTRATION GMBH

                        89.

                        FOURTH OCEAN GMBH & CO. KG

                        90.

                        FUTURE BANK BSC

                        91.

                        GACHSARAN OIL & GAS COMPANY

                        92.

                        GALLIOT MARITIME INCORPORATION

                        93.

                        GAMMA KARA NAVIGATION LTD

                        94.

                        GIANT KING LIMITED

                        95.

                        GOLDEN CHARTER DEVELOPMENT LTD

                        96.

                        GOLDEN SUMMIT INVESTMENTS LTD

                        97.

                        GOLDEN WAGON DEVELOPMENT LTD

                        98.

                        GOLPARVAR, Gholam Hossein

                        99.

                        GOMSHALL SHIPPING COMPANY LTD

                        100.

                        GOOD LUCK SHIPPING COMPANY LLC

                        101.

                        GRAND TRINITY LTD

                        102.

                        GREAT EQUITY INVESTMENTS LTD

                        103.

                        GREAT METHOD LTD

                        104.

                        GREAT PROSPECT INTERNATIONAL LTD

                        105.

                        HAFIZ DARYA SHIPPING LINES

                        106.

                        HARVEST SUPREME LTD

                        107.

                        HARZARU SHIPPING

                        108.

                        HELIOTROPE SHIPPING LIMITED

                        109.

                        HELIX SHIPPING LIMITED

                        110.

                        HK INTERTRADE COMPANY LTD

                        111.

                        HONG TU LOGISTICS PRIVATE LIMITED

                        112.

                        HORSHAM SHIPPING COMPANY LTD

                        113.

                        IFOLD SHIPPING COMPANY LIMITED

                        114.

                        INDUS MARITIME INCORPORATION

                        115.

                        INDUSTRIAL DEVELOPMENT & RENOVATION ORGANIZATION

                        116.

                        INSIGHT WORLD LTD

                        117.

                        INTERNATIONAL SAFE OIL

                        118.

                        IOTA NARI NAVIGATION LIMITED

                        119.

                        IRAN FUEL CONSERVATION ORGANIZATION

                        120.

                        IRAN INSURANCE COMPANY

                        121.

                        IRANIAN OFFSHORE ENGINEERING & CONSTRUCTION CO

                        122.

                        IRANIAN OIL COMPANY LIMITED

                        123.

                        IRANIAN OIL PIPELINES AND TELECOMMUNICATIONS COMPANY (IOPTC)

                        124.

                        IRANIAN OIL TERMINALS COMPANY

                        125.

                        IRANO MISR SHIPPING COMPANY

                        126.

                        IRINVESTSHIP LTD

                        127.

                        IRISL (MALTA) LTD

                        128.

                        IRISL EUROPE GMBH

                        129.

                        IRISL MARINE SERVICES AND ENGINEERING COMPANY

                        130.

                        IRISL MARITIME TRAINING INSTITUTE

                        131.

                        IRITAL SHIPPING SRL

                        132.

                        ISI MARITIME LIMITED

                        133.

                        ISIM AMIN LIMITED

                        134.

                        ISIM ATR LIMITED

                        135.

                        ISIM OLIVE LIMITED

                        136.

                        ISIM SAT LIMITED

                        137.

                        ISIM SEA CHARIOT LTD

                        138.

                        ISIM SEA CRESCENT LTD

                        139.

                        ISIM SININ LIMITED

                        140.

                        ISIM TAJ MAHAL LTD

                        141.

                        ISIM TOUR COMPANY LIMITED

                        142.

                        ISLAMIC REPUBLIC OF IRAN SHIPPING LINES

                        143.

                        JACKMAN SHIPPING COMPANY

                        144.

                        KALA NAFT

                        145.

                        KALAN KISH SHIPPING COMPANY LTD

                        146.

                        KAPPA NARI NAVIGATION LTD

                        147.

                        KARA SHIPPING AND CHARTERING GMBH

                        148.

                        KAROON OIL & GAS PRODUCTION COMPANY

                        149.

                        KAVERI MARITIME INCORPORATION

                        150.

                        KAVERI SHIPPING LLC

                        151.

                        KEY CHARTER DEVELOPMENT LTD

                        152.

                        KHALILIPOUR, Said Esmail

                        153.

                        KHANCHI, Ali Reza

                        154.

                        KHAZAR EXPL & PROD CO

                        155.

                        KHAZAR SHIPPING LINES

                        156.

                        KHEIBAR COMPANY

                        157.

                        KING PROSPER INVESTMENTS LTD

                        158.

                        KINGDOM NEW LTD

                        159.

                        KINGSWOOD SHIPPING COMPANY LIMITED

                        160.

                        KISH SHIPPING LINE MANNING COMPANY

                        161.

                        LAMBDA NARI NAVIGATION LIMITED

                        162.

                        LANCING SHIPPING COMPANY LIMITED

                        163.

                        LOGISTIC SMART LTD

                        164.

                        LOWESWATER LTD

                        165.

                        MACHINE SAZI ARAK

                        166.

                        MAGNA CARTA LIMITED

                        167.

                        MALSHIP SHIPPING AGENCY

                        168.

                        MARBLE SHIPPING LIMITED

                        169.

                        MAROUN OIL & GAS COMPANY

                        170.

                        MASJED-SOLEYMAN OIL & GAS COMPANY

                        171.

                        MASTER SUPREME INTERNATIONAL LTD

                        172.

                        MAZANDARAN CEMENT COMPANY

                        173.

                        MEHR CAYMAN LTD

                        174.

                        MELLAT BANK SB CJSC

                        175.

                        MELLI AGROCHEMICAL COMPANY PJS

                        176.

                        MELLI BANK PLC

                        177.

                        MELLI INVESTMENT HOLDING INTERNATIONAL

                        178.

                        MELODIOUS MARITIME INCORPORATION

                        179.

                        METRO SUPREME INTERNATIONAL LTD

                        180.

                        MIDHURST SHIPPING COMPANY LIMITED (MALTA)

                        181.

                        MILL DENE LTD

                        182.

                        ENERGIMINISTERIET

                        183.

                        OLIEMINISTERIET

                        184.

                        MODALITY LTD

                        185.

                        MODERN ELEGANT DEVELOPMENT LTD

                        186.

                        MOUNT EVEREST MARITIME INCORPORATION

                        187.

                        NAFTIRAN INTERTRADE COMPANY

                        188.

                        NAFTIRAN INTERTRADE COMPANY SRL

                        189.

                        NAMJOO, Majid

                        190.

                        NARI SHIPPING AND CHARTERING GMBH & CO. KG

                        191.

                        NARMADA SHIPPING

                        192.

                        NATIONAL IRANIAN DRILLING COMPANY

                        193.

                        NATIONAL IRANIAN GAS COMPANY

                        194.

                        NATIONAL IRANIAN OIL COMPANY

                        195.

                        NATIONAL IRANIAN OIL COMPANY NEDERLAND (A.K.A.: NIOC NETHERLANDS REPRESENTATION OFFICE)

                        196.

                        NATIONAL IRANIAN OIL COMPANY PTE LTD

                        197.

                        NATIONAL IRANIAN OIL COMPANY, INTERNATIONAL AFFAIRS LIMITED

                        198.

                        NATIONAL IRANIAN OIL ENGINEERING AND CONSTRUCTION COMPANY (NIOEC)

                        199.

                        NATIONAL IRANIAN OIL PRODUCTS DISTRIBUTION COMPANY (NIOPDC)

                        200.

                        NATIONAL IRANIAN OIL REFINING AND DISTRIBUTION COMPANY

                        201.

                        NATIONAL IRANIAN TANKER COMPANY

                        202.

                        NEUMAN LTD

                        203.

                        NEW DESIRE LTD

                        204.

                        NEW SYNERGY

                        205.

                        NEWHAVEN SHIPPING COMPANY LIMITED

                        206.

                        NINTH OCEAN ADMINISTRATION GMBH

                        207.

                        NINTH OCEAN GMBH & CO. KG

                        208.

                        NOOR AFZA GOSTAR

                        209.

                        NORTH DRILLING COMPANY

                        210.

                        NUCLEAR FUEL PRODUCTION AND PROCUREMENT COMPANY

                        211.

                        OCEAN CAPITAL ADMINISTRATION GMBH

                        212.

                        OCEAN EXPRESS AGENCIES PRIVATE LIMITED

                        213.

                        ONERBANK ZAO

                        214.

                        OXTED SHIPPING COMPANY LIMITED

                        215.

                        PACIFIC SHIPPING

                        216.

                        PARS SPECIAL ECONOMIC ENERGY ZONE

                        217.

                        PARTNER CENTURY LTD

                        218.

                        PEARL ENERGY COMPANY LTD

                        219.

                        PEARL ENERGY SERVICES, SA

                        220.

                        PERSIA INTERNATIONAL BANK PLC

                        221.

                        PETRO SUISSE

                        222.

                        PETROIRAN DEVELOPMENT COMPANY LTD

                        223.

                        PETROLEUM ENGINEERING & DEVELOPMENT COMPANY

                        224.

                        PETROPARS INTERNATIONAL FZE

                        225.

                        PETROPARS IRAN COMPANY

                        226.

                        PETROPARS LTD

                        227.

                        PETROPARS OILFIELD SERVICES COMPANY

                        228.

                        PETROPARS UK LIMITED

                        229.

                        PETWORTH SHIPPING COMPANY LIMITED

                        230.

                        POST BANK OF IRAN

                        231.

                        POWER PLANTS' EQUIPMENT MANUFACTURING COMPANY (SAAKHTE TAJHIZATE NIROOGAHI)

                        232.

                        PROSPER METRO INVESTMENTS LTD

                        233.

                        RASTKHAH, Engineer Naser

                        234.

                        REIGATE SHIPPING COMPANY LIMITED

                        235.

                        RESEARCH INSTITUTE OF NUCLEAR SCIENCE & TECHNOLOGY

                        236.

                        REZVANIANZADEH, Mohammad Reza

                        237.

                        RISHI MARITIME INCORPORATION

                        238.

                        SACKVILLE HOLDINGS LTD

                        239.

                        SAFIRAN PAYAM DARYA SHIPPING COMPANY

                        240.

                        SALEHI, Ali Akbar

                        241.

                        SANFORD GROUP

                        242.

                        SANTEXLINES

                        243.

                        SECOND OCEAN ADMINISTRATION GMBH

                        244.

                        SECOND OCEAN GMBH & CO. KG

                        245.

                        SEIBOW LOGISTICS LIMITED

                        246.

                        SEVENTH OCEAN ADMINISTRATION GMBH

                        247.

                        SEVENTH OCEAN GMBH & CO. KG

                        248.

                        SHALLON LTD

                        249.

                        SHEMAL CEMENT COMPANY

                        250.

                        SHINE STAR LIMITED

                        251.

                        SHIPPING COMPUTER SERVICES COMPANY

                        252.

                        SILVER UNIVERSE INTERNATIONAL LTD

                        253.

                        SINA BANK

                        254.

                        SINO ACCESS HOLDINGS

                        255.

                        SINOSE MARITIME

                        256.

                        SISCO SHIPPING COMPANY LTD

                        257.

                        SIXTEENTH OCEAN ADMINISTRATION GMBH

                        258.

                        SIXTEENTH OCEAN GMBH & CO. KG

                        259.

                        SIXTH OCEAN ADMINISTRATION GMBH

                        260.

                        SIXTH OCEAN GMBH & CO. KG

                        261.

                        SMART DAY HOLDINGS LTD

                        262.

                        SOLTANI, Behzad

                        263.

                        SORINET COMMERCIAL TRUST (SCT)

                        264.

                        SOROUSH SARAMIN ASATIR

                        265.

                        SOUTH WAY SHIPPING AGENCY CO. LTD

                        266.

                        SOUTH ZAGROS OIL & GAS PRODUCTION COMPANY

                        267.

                        SPARKLE BRILLIANT DEVELOPMENT LIMITED

                        268.

                        SPRINGTHORPE LIMITED

                        269.

                        STATIRA MARITIME INCORPORATION

                        270.

                        SUREH (NUCLEAR REACTORS FUEL COMPANY)

                        271.

                        SYSTEM WISE LTD

                        272.

                        TAMALARIS CONSOLIDATED LTD

                        273.

                        TENTH OCEAN ADMINISTRATION GMBH

                        274.

                        TENTH OCEAN GMBH & CO. KG

                        275.

                        TEU FEEDER LIMITED

                        276.

                        THETA NARI NAVIGATION

                        277.

                        THIRD OCEAN ADMINISTRATION GMBH

                        278.

                        THIRD OCEAN GMBH & CO. KG

                        279.

                        THIRTEENTH OCEAN ADMINISTRATION GMBH

                        280.

                        THIRTEENTH OCEAN GMBH & CO. KG

                        281.

                        TOP GLACIER COMPANY LIMITED

                        282.

                        TOP PRESTIGE TRADING LIMITED

                        283.

                        TRADE CAPITAL BANK

                        284.

                        TRADE TREASURE

                        285.

                        TRUE HONOUR HOLDINGS LTD

                        286.

                        TULIP SHIPPING INC

                        287.

                        TWELFTH OCEAN ADMINISTRATION GMBH

                        288.

                        TWELFTH OCEAN GMBH & CO. KG

                        289.

                        UNIVERSAL TRANSPORTATION LIMITATION UTL

                        290.

                        VALFAJR 8TH SHIPPING LINE

                        291.

                        WEST OIL & GAS PRODUCTION COMPANY

                        292.

                        WESTERN SURGE SHIPPING COMPANY LIMITED

                        293.

                        WISE LING SHIPPING COMPANY LIMITED

                        294.

                        ZANJANI, Babak

                        295.

                        ZETA NERI NAVIGATION«


title: Den Europæiske Centralbanks afgørelse (EU) 2016/456 af 4. marts 2016 om de nærmere vilkår for Det Europæiske Kontor for Bekæmpelse af Svigs undersøgelser af Den Europæiske Centralbank i forbindelse med forebyggelse af svig, korruption og anden ulovlig aktivitet, der skader Unionens finansielle interesser (ECB/2016/3)

text:
               30.3.2016

               DA

               Den Europæiske Unions Tidende

               L 79/34

         DEN EUROPÆISKE CENTRALBANKS AFGØRELSE (EU) 2016/456
   af 4. marts 2016
   om de nærmere vilkår for Det Europæiske Kontor for Bekæmpelse af Svigs undersøgelser af Den Europæiske Centralbank i forbindelse med forebyggelse af svig, korruption og anden ulovlig aktivitet, der skader Unionens finansielle interesser (ECB/2016/3)
   (omarbejdning)
   STYRELSESRÅDET FOR DEN EUROPÆISKE CENTRALBANK HAR —
   under henvisning til traktaten om Den Europæiske Unions funktionsmåde,
   under henvisning til statutten for Det Europæiske System af Centralbanker og Den Europæiske Centralbank, særlig artikel 12.3,
   under henvisning til Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (1), særlig artikel 4, stk. 1 og 7, og
   ud fra følgende betragtninger:

               (1)

               I henhold til forordning (EU, Euratom) nr. 883/2013 skal Det Europæiske Kontor for Bekæmpelse af Svig (herefter »kontoret«) indlede og foretage administrative undersøgelser af svig (herefter »interne undersøgelser«) i de institutioner, organer, kontorer og agenturer, som er oprettet ved eller på grundlag af traktaterne med det formål at bekæmpe svig, korruption og anden ulovlig aktivitet, der skader Unionens finansielle interesser. I forbindelse hermed undersøger kontoret alvorlige tilfælde i forbindelse med udøvelse af arbejde, der indebærer manglende opfyldelse af forpligtelser hos tjenestemænd og andre ansatte i Unionen, som kan medføre en disciplinærsag eller i givet fald en straffesag, eller en lignende manglende opfyldelse af forpligtelser hos medlemmer af institutioner og organer, ledere af kontorer og agenturer og ansatte i de institutioner, organer, kontorer og agenturer, der ikke er omfattet af vedtægten for tjenestemænd og ansættelsesvilkårene for de øvrige ansatte i Unionen (herefter »vedtægten«).

               (2)

               Hvad Den Europæiske Centralbank (ECB) angår, er disse opgaver og forpligtelser i forbindelse med udøvelsen af arbejdet, især forpligtelserne vedrørende tjenestemæssig adfærd og tavshedspligt, fastlagt i a) ansættelsesvilkårene for Den Europæiske Centralbanks ansatte, b) Den Europæiske Centralbanks administrative regler, c) bilag IIb til ansættelsesvilkårene vedrørende ansættelsesvilkårene for midlertidigt ansatte og d) Den Europæiske Centralbanks administrative regler for midlertidigt ansatte, og yderligere vejledning gives i e) adfærdskodeks for medlemmer af Styrelsesrådet (2), f) Supplerende Kodeks for Etiske Kriterier for Medlemmerne af Direktionen for den Europæiske Centralbank (3) og g) adfærdskodeks for medlemmer af Den Europæiske Centralbanks Tilsynsråd (4) (herefter »ECB's ansættelsesvilkår«).

               (3)

               I henhold til artikel 4, stk. 1, i forordning (EU, Euratom) nr. 883/2013 foretager kontoret i forbindelse med beskyttelsen af Unionens finansielle interesser og bekæmpelsen af svig og anden ulovlig aktivitet, der skader Unionens finansielle interesser, »administrative undersøgelser … inden for institutionerne, organerne, kontorerne og agenturerne« i overensstemmelse med betingelserne i forordning (EU, Euratom) nr. 883/2013 og i de afgørelser, som træffes af de enkelte institutioner, organer, kontorer eller agenturer. I henhold til artikel 4, stk. 7, i forordning (EU, Euratom) nr. 883/2013 skal den enkelte institution eller det enkelte organ, kontor eller agentur vedtage en afgørelse, som især »skal … omfatte en regel om en forpligtelse for tjenestemænd, øvrige ansatte, medlemmer af institutioner eller organer, ledere af kontorer eller agenturer eller personalemedlemmer til at samarbejde med kontoret og afgive oplysninger og samtidig sikre tavshedspligten i forbindelse med den interne undersøgelse«. I henhold til EU-retspraksis kan kontoret kun indlede en undersøgelse, hvis der foreligger en tilstrækkelig alvorlig mistanke (5).

               (4)

               I henhold til betragtning 12 i forordning (EU, Euratom) nr. 883/2013 bør undersøgelserne gennemføres i overensstemmelse med traktaterne og især protokol nr. 7 vedrørende Den Europæiske Unions privilegier og immuniteter, under overholdelse af vedtægten, menneskerettighederne og de grundlæggende frihedsrettigheder, specielt rimelighedsprincippet, den berørte persons ret til at udtale sig om de forhold, der vedrører ham, og princippet om, at konklusionerne af en undersøgelse kun kan baseres på forhold, som har beviskraft, samt generelle principper, som medlemsstaterne har til fælles, og som er anerkendt af Den Europæiske Unions Domstol, som f.eks. fortrolighed af juridisk rådgivning mellem klient-advokat (»legal privilege«). Med henblik herpå bør institutionerne, organerne, kontorerne og agenturerne fastlægge betingelserne og de særlige vilkår for gennemførelsen af interne undersøgelser.

               (5)

               Den Europæiske Centralbanks afgørelse ECB/2004/11 (6) fastlægger betingelserne og de særlige vilkår for gennemførelsen af interne undersøgelser i ECB i henhold til Europa-Parlamentets og Rådets forordning (EF) nr. 1073/1999 (7). For at tage højde for, at forordning (EF) nr. 1073/1999 er blevet ophævet og erstattet af forordning (EU, Euratom) nr. 883/2013, og at der er blevet oprettet nye ECB-organer siden vedtagelsen af afgørelse ECB/2004/11, er det nødvendigt at revidere de gældende retlige rammer.

               (6)

               Ved Rådets forordning (EU) nr. 1024/2013 (8) blev Tilsynsrådet oprettet som et ECB-internt organ til planlægning og udførelse af de specifikke opgaver, der er overdraget ECB i forbindelse med politikker vedrørende tilsyn med kreditinstitutter. Med hjemmel i artikel 24, stk. 1, og artikel 25, stk. 5, i forordning (EU) nr. 1024/2013 oprettede ECB et administrativt klagenævn (9) og et mæglingspanel (10). Med hjemmel i artikel 3, stk. 1, og artikel 143, stk. 1, i Den Europæiske Centralbanks forordning (EU) nr. 468/2014 (ECB/2014/17) (11), nedsatte ECB endvidere fælles tilsynsteams til udførelse af tilsynet med de enkelte signifikante enheder under tilsyn eller signifikante koncerner under tilsyn og teams til at udføre inspektioner på stedet. ECB nedsatte efterfølgende med hjemmel i artikel 9a og 9b i forretningsordenen for Den Europæiske Centralbank (12) henholdsvis en etisk komité (13) og et revisionsudvalg.

               (7)

               Denne afgørelse bør gælde for medlemmer af de fælles tilsynsteams og teams, der udfører inspektioner på stedet, som ikke er underlagt ECB's ansættelsesvilkår. Ansatte hos de kompetente nationale myndigheder, som er medlemmer af de fælles tilsynsteams og teams, der udfører inspektioner på stedet, hører under ECB's kontrolsfære i anliggender, der vedrører deres arbejde i forbindelse med de opgaver, som er overdraget ECB i henhold til forordning (EU) nr. 1024/2013. I henhold til artikel 6, stk. 1, i forordning (EU) nr. 1024/2013 er ECB ansvarlig for Den Fælles Tilsynsmekanismes (Single Supervisory Mechanism, SSM) effektive og konsekvente virkemåde. I henhold til artikel 6, stk. 1, og artikel 146, stk. 1, i forordning (EU) nr. 468/2014 (ECB/2014/17) er medlemmerne af de fælles tilsynsteams og teams, der udfører inspektioner på stedet, underlagt instrukser fra de respektive teamkoordinatorer. Disse bestemmelser er baseret på artikel 6, stk. 7, i forordning (EU) nr. 1024/2013, som kræver, at ECB vedtager en ramme for tilrettelæggelsen af de praktiske retningslinjer for gennemførelsen af samarbejdet i SSM.

               (8)

               Ved vedtagelsen af denne afgørelse påhviler det ECB at begrunde alle begrænsninger på interne undersøgelser, som berører ECB's specifikke opgaver og forpligtelser i henhold til traktatens artikel 127 og 128 og forordning (EU) nr. 1024/2013. Disse begrænsninger bør sikre den fortrolighed, som er nødvendig i forbindelse med visse ECB-informationer, og gennemføre lovgiverens målsætning om at styrke bekæmpelsen af svig. I andre henseender end disse specifikke opgaver og pligter skal ECB, også i forbindelse med denne afgørelse, betragtes som en offentlig myndighed i lighed med andre EU-institutioner og -organer.

               (9)

               I særlige tilfælde kan det undergrave ECB's funktion i alvorlig grad, hvis nogle af de fortrolige oplysninger, som ECB besidder for at kunne udføre sine opgaver, spredes uden for ECB. I disse tilfælde bør Direktionen beslutte, om kontoret kan få adgang til eller få udleveret oplysninger. Der bør gives adgang til oplysninger, som er mere end et år gamle inden for områder som f.eks. pengepolitiske beslutninger eller operationer i forbindelse med forvaltningen af valutareserver og interventioner på valutamarkeder. Begrænsninger på andre områder, såsom oplysninger vedrørende de opgaver, som er overdraget ECB i henhold til forordning (EU) nr. 1024/2013, data, som ECB modtager fra de kompetente nationale myndigheder vedrørende det finansielle systems eller enkelte kreditinstitutters stabilitet, og oplysninger om sikkerhedselementerne og de tekniske specifikationer for nuværende og fremtidige eurosedler, bør ikke begrænses til specifikke tidsperioder. Selv om oplysninger, hvis spredning uden for ECB kan undergrave ECB's funktion i alvorlig grad, i denne afgørelse bør begrænses til særlige aktivitetsområder, skal der være mulighed for at tilpasse afgørelsen til uforudsete udviklinger for at sikre, at ECB kan fortsætte med at udføre de opgaver, som den er pålagt af traktaten.

               (10)

               Denne afgørelse bør tage højde for den kendsgerning, at de medlemmer af ECB's Styrelsesråd og ECB's Generelle Råd, som ikke også er medlemmer af ECB's Direktion, udfører nationale funktioner ved siden af deres funktioner inden for Det Europæiske System af Centralbanker, og at medlemmerne af ECB's Tilsynsråd, Mæglingspanel, fælles tilsynsteams og teams, der udfører inspektioner på stedet, som repræsenterer de kompetente nationale myndigheder i de deltagende medlemsstater, også udfører nationale funktioner ved siden af deres opgaver i henhold til forordning (EU) nr. 1024/2013. Udøvelsen af disse nationale funktioner vedrører national lovgivning og er ikke omfattet af kontorets interne undersøgelser. Denne afgørelse bør derfor kun finde anvendelse på disse personers erhvervsmæssige aktiviteter, som udføres i deres egenskab af medlemmer af ECB's Styrelsesråd, Det Generelle Råd, Tilsynsrådet, Mæglingspanelet, de fælles tilsynsteams og teams, der udfører inspektioner på stedet.

               (11)

               Denne afgørelse bør også tage højde for, at de eksterne medlemmer af ECB's Administrative Klagenævn, Revisionsudvalg og Etiske Komité kan udføre andre funktioner ved siden af deres mandat. Udøvelsen af disse funktioner er ikke omfattet af kontorets interne undersøgelser. Denne afgørelse bør derfor kun finde anvendelse på disse personers erhvervsmæssige aktiviteter, som udføres i deres egenskab af medlemmer af ECB's Administrative Klagenævn, Revisionsudvalg og Etiske Komité.

               (12)

               Artikel 37.1 i statutten for Det Europæiske System af Centralbanker og Den Europæiske Centralbank (herefter »ESCB-statutten«) bestemmer, at medlemmerne af de besluttende organer og ECB's ansatte er forpligtet til — selv efter at deres hverv er ophørt — ikke at videregive oplysninger om forhold, som ifølge deres natur er omfattet af tavshedspligt. I henhold til artikel 27, stk. 1, i forordning (EU) nr. 1024/2013 er medlemmerne af Tilsynsrådet, ECB's ansatte og de ansatte, der er udstationeret fra deltagende medlemsstater, og som udfører tilsynsopgaver, selv efter at deres opgaver er afsluttet, omfattet af de samme bestemmelser om tavshedspligt. Artikel 22, stk. 1, i afgørelse ECB/2014/16 og artikel 2, stk. 4, i afgørelse (EU) 2015/433 (ECB/2014/59) fastsætter henholdsvis de samme betingelser for henholdsvis medlemmerne af ECB's Administrative Klagenævn og deres suppleanter og for ECB's Etiske Komité. I henhold til afsnit 6 i Revisionsudvalgets mandat (14) må medlemmer af Revisionsudvalget ikke videregive sådanne fortrolige oplysninger, som de bliver opmærksomme på i forbindelse med udførelsen af deres opgaver, til personer eller organer uden for ECB/Eurosystemet. I henhold til artikel 10 i forordning (EU, Euratom) nr. 883/2013 er kontoret og dets ansatte omfattet af de samme krav med hensyn til fortrolighed og tavshedspligt som de krav, der gælder for ECB's ansatte i henhold til ESCB-statutten og ECB's ansættelsesvilkår.

               (13)

               I henhold til artikel 7, stk. 3, i forordning (EU, Euratom) nr. 883/2013 yder de kompetente nationale myndigheder i overensstemmelse med de nationale regler den bistand til kontorets ansatte, der er nødvendig, for at de kan udføre deres opgaver effektivt. Forbundsrepublikken Tysklands regering og ECB har undertegnet en hovedsædeaftale, dateret den 18. september 1998 (15), som gennemfører protokol nr. 7 vedrørende Den Europæiske Unions privilegier og immuniteter, hvad angår ECB, og indeholder bestemmelser om ukrænkeligheden af ECB's lokaler, arkiver og kommunikation og om ECB's direktionsmedlemmers diplomatiske privilegier og immuniteter.

               (14)

               Som følge af at forordning (EF) nr. 1073/1999 erstattes af forordning (EU, Euratom) nr. 883/2013 og af det store antal nødvendige ændringer, bør afgørelse ECB/2004/11 ophæves og erstattes af denne afgørelse —

         VEDTAGET DENNE AFGØRELSE:
   Artikel 1
   Anvendelsesområde
   Denne afgørelse finder anvendelse for:

               —

               medlemmer af ECB's Styrelsesråd og Generelle Råd i anliggender, der vedrører deres funktion som medlemmer af disse af ECB's besluttende organer

               —

               medlemmer af ECB's Direktion

               —

               medlemmer af ECB's Tilsynsråd i anliggender, der vedrører deres funktion som medlemmer af dette organ

               —

               medlemmer af ECB's Administrative Klagenævn i anliggender, der vedrører deres funktion som medlemmer af dette organ

               —

               medlemmer af ECB's Mæglingspanel i anliggender, der vedrører deres funktion som medlemmer af dette organ

               —

               medlemmer af ECB's Revisionsudvalg i anliggender, der vedrører deres funktion som medlemmer af dette organ

               —

               medlemmer af ECB's Etiske Komité i anliggender, der vedrører deres funktion som medlemmer af dette organ

               —

               medlemmer af de besluttende organer og ansatte i de nationale centralbanker eller kompetente nationale myndigheder, som deltager i møderne i ECB's Styrelsesråd og Generelle Råd og Tilsynsråd, som stedfortrædere og/eller ledsagere i anliggender, der vedrører denne funktion

         (herefter under ét »deltagere i de besluttende organer og andre organer«), og

               —

               fastansatte og midlertidigt ansatte i ECB, som er omfattet af ECB's ansættelsesvilkår

               —

               personer, der arbejder for ECB men ikke på grundlag af en ansættelseskontrakt, herunder ansatte hos de kompetente nationale myndigheder, som er medlemmer af de fælles tilsynsteams og teams, der udfører inspektioner på stedet, i anliggender, der vedrører deres arbejde for ECB

         (herefter under ét »relevante personer«).
   Artikel 2
   Pligt til at samarbejde med kontoret
   Uden at de relevante bestemmelser i traktaterne, i protokol nr. 7 vedrørende Den Europæiske Unions privilegier og immuniteter, i ESCB-statutten og vedtægten berøres, med fuld respekt for menneskerettighederne, de grundlæggende frihedsrettigheder og generelle principper, der er fælles for medlemsstaterne, og med forbehold af procedurerne fastsat i forordning (EU, Euratom) nr. 883/2013 og reglerne fastsat i denne afgørelse, skal deltagere i de besluttende organer og andre organer og relevante personer i fuld udstrækning samarbejde med kontorets repræsentanter, når de foretager en intern undersøgelse, og yde den nødvendige bistand til undersøgelsen.
   Artikel 3
   Pligt til at indberette alle oplysninger om ulovlig aktivitet
   1.   Relevante personer, som får kendskab til oplysninger, der giver anledning til mistanke om, at der foreligger tilfælde af svig, korruption eller anden ulovlig aktivitet, der skader Unionens finansielle interesser, underretter omgående enten direktøren for intern revision, den øverste ansvarlige for det pågældende forretningsområde eller det medlem af Direktionen, som er hovedansvarlig for det pågældende forretningsområde, om disse oplysninger. De sidstnævnte underretter omgående generaldirektøren for sekretariatet om disse oplysninger. Relevante personer må på ingen måde udsættes for urimelig eller diskriminerende behandling som følge af, at de har givet de i denne artikel omhandlede oplysninger.
   2.   Deltagere i de besluttende organer og andre organer, som får kendskab til de i stk. 1 omhandlede oplysninger, underretter generaldirektøren for sekretariatet eller formanden herom.
   3.   Når generaldirektøren for sekretariatet, eller, alt efter omstændighederne, formanden modtager oplysninger i henhold til stk. 1 og 2, giver de i henhold til denne afgørelses artikel 4 omgående oplysningerne videre til kontoret og underretter Direktoratet for Intern Revision og, alt efter omstændighederne, formanden.
   4.   Såfremt en deltager i de besluttende organer eller andre organer eller en relevant person har kendskab til konkrete oplysninger, som understøtter mistanken om et tilfælde af svig, korruption eller anden ulovlig aktivitet, jf. stk. 1, og samtidig har berettiget grund til at formode, at den procedure, som er fastlagt i stykkerne ovenfor, i det konkrete tilfælde ville hindre en korrekt indberetning af disse forhold til kontoret, må den pågældende underrette kontoret direkte uden hensyn til artikel 4.
   Artikel 4
   Samarbejde med kontoret med hensyn til følsomme oplysninger
   1.   I særlige tilfælde, hvor spredning af visse oplysninger uden for ECB kan undergrave ECB's funktion i alvorlig grad, træffer Direktionen beslutning om, hvorvidt kontoret kan få adgang til eller få udleveret disse oplysninger. Dette gælder for oplysninger vedrørende pengepolitiske beslutninger og operationer i forbindelse med forvaltningen af valutareserver og interventioner på valutamarkeder, såfremt disse oplysninger er mindre end et år gamle, oplysninger vedrørende de opgaver som er overdraget ECB i henhold til forordning (EU) nr. 1024/2013, oplysninger modtaget af ECB fra kompetente nationale myndigheder vedrørende det finansielle systems eller enkelte kreditinstitutters stabilitet og informationer om sikkerhedselementerne og de tekniske specifikationer for eurosedler.
   2.   Direktionens beslutninger i denne forbindelse tager højde for alle relevante faktorer som f.eks. graden af følsomhed af de oplysninger, som kontoret har anmodet om til undersøgelsen, oplysningernes betydning for undersøgelsen og alvoren af den mistanke, som formanden for ECB har fået forelagt af kontoret, af en af deltagerne i de besluttende organer eller andre organer, eller af en relevant person, samt omfanget af risikoen for den fremtidige udførelse af ECB's funktioner. Hvis anmodningen afvises, gøres der i beslutningen rede for årsagerne herfor. For så vidt angår oplysninger, som ECB modtager vedrørende det finansielle systems eller enkelte kreditinstitutters stabilitet, kan Direktionen beslutte ikke at give kontoret adgang til oplysningerne, hvis Direktionen eller den relevante kompetente nationale myndighed finder, at en udlevering af de pågældende oplysninger kan bringe det finansielle systems eller det enkelte kreditinstituts stabilitet i fare.
   3.   I ganske særlige tilfælde vedrørende oplysninger i forbindelse med et bestemt af ECB's aktivitetsområder, som er lige så følsomme som de i stk. 1 omhandlede kategorier af oplysninger, kan Direktionen foreløbigt beslutte ikke at give kontoret adgang til disse oplysninger. Stk. 2 finder anvendelse på sådanne beslutninger, som er gyldige i maksimalt seks måneder. Derefter gives kontoret adgang til de pågældende oplysninger, medmindre Styrelsesrådet i mellemtiden har ændret denne afgørelse og tilføjet kategorien af oplysninger til de i stk. 1 omhandlede kategorier.
   Artikel 5
   Bistand fra ECB ved interne undersøgelser
   1.   Når kontorets repræsentanter indleder en intern undersøgelse af ECB, gives disse adgang til ECB's lokaler af den ansvarlige for ECB's sikkerhed mod forevisning af en skriftlig bemyndigelse udstedt af generaldirektøren for kontoret, som indeholder oplysninger om:

               a)

               repræsentanternes identitet og stillingsbetegnelse i kontoret

               b)

               genstanden for og formålet med undersøgelsen

               c)

               retsgrundlagene for udførelse af undersøgelsen og de undersøgelsesbeføjelser, der følger af disse retsgrundlag.

         Formanden, næstformanden og direktøren for Intern Revision underrettes omgående.
   2.   Direktoratet for Intern Revision bistår kontoret i den praktiske tilrettelæggelse af undersøgelserne.
   3.   Deltagere i de besluttende organer og andre organer og relevante personer afgiver alle oplysninger, som de af kontorets repræsentanter, der foretager en undersøgelse, anmoder om, medmindre de pågældende oplysninger kan være følsomme som omhandlet i artikel 4, i hvilket tilfælde Direktionen træffer beslutning, hvorvidt oplysningerne bør afgives eller ej. Direktoratet for Intern Revision registrerer alle oplysninger, som er afgivet.
   Artikel 6
   Underretning af berørte parter
   1.   Hvis det fremgår, at en deltager i et besluttende organ eller andre organer eller en relevant person kan være personligt involveret i svig, korruption eller anden ulovlig aktivitet, som omhandlet i artikel 3, stk. 1, skal den pågældende underrettes hurtigt, under forudsætning af at dette ikke vil skade undersøgelsen (16). Under alle omstændigheder kan der ved undersøgelsens afslutning ikke drages konklusioner med navns nævnelse af en deltager i et besluttende organ eller andre organer eller en relevant person, uden at den berørte part har fået mulighed for at udtale sig om alle de omstændigheder, som vedrører denne part, herunder forhold, som måtte belaste denne. Berørte parter har ret til ikke at udtale sig, til ikke at anklage sig selv og til at søge personlig juridisk bistand.
   2.   Såfremt undersøgelsen kræver absolut fortrolighed og/eller anvendelse af undersøgelsesprocedurer, som henhører under en national retslig myndigheds kompetence, kan opfyldelsen af forpligtelsen til at give en deltager i et besluttende organ eller andre organer eller en relevant person mulighed for at udtale sig udsættes i et begrænset tidsrum efter aftale med formanden eller næstformanden.
   Artikel 7
   Underretning om indstilling af undersøgelsen
   Såfremt der ved en intern undersøgelses afslutning ikke kan gøres noget forhold gældende mod en en deltager i et besluttende organ eller andre organer eller en relevant person, som der har været rettet en beskyldning imod, indstilles den interne undersøgelse efter beslutning truffet af kontorets generaldirektør, som skriftligt underretter den pågældende deltager i det besluttende organ eller andre organer eller den relevante person herom.
   Artikel 8
   Ophævelse af immunitet
   Enhver anmodning fra en national politimyndighed eller retslig myndighed om ophævelse af den gældende immunitet mod retsforfølgning for så vidt angår en deltager i de besluttende organer eller andre organer eller en relevant person i forbindelse med et eventuelt tilfælde af svig, korruption eller enhver anden ulovlig aktivitet, som skader Unionens finansielle interesser, forelægges generaldirektøren for kontoret til udtalelse. Styrelsesrådet træffer afgørelse om enhver ophævelse af immunitet for så vidt angår deltagere i de besluttende organer og andre organger, og Direktionen træffer afgørelse om enhver ophævelse af immunitet for så vidt angår relevante personer.
   Artikel 9
   Ikrafttrædelse og ophævelse
   1.   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   2.   Afgørelse ECB/2004/11 ophæves med virkning fra den tyvende dag efter offentliggørelsen af denne afgørelse i Den Europæiske Unions Tidende.
   3.   Henvisninger til afgørelse ECB/2004/11 skal forstås som henvisninger til denne afgørelse.

      Udfærdiget i Frankfurt am Main, den 4. marts 2016.

         Mario DRAGHI

            Formand for ECB

      (1)  EUT L 248 af 18.9.2013, s. 1.

      (2)  Adfærdskodeks for medlemmer af Styrelsesrådet (EFT C 123 af 24.5.2002, s. 9).

      (3)  Supplerende Kodeks for Etiske Kriterier for Medlemmerne af Direktionen for den Europæiske Centralbank (i overensstemmelse med artikel 11.3 i forretningsordenen for Den Europæiske Centralbank) (EUT C 104 af 23.4.2010, s. 8).

      (4)  Adfærdskodeks for medlemmer af Den Europæiske Centralbanks Tilsynsråd (EUT C 93 af 20.3.2015, s. 2).

      (5)  Kommissionen for De Europæiske Fællesskaber mod Den Europæiske Centralbank, C-11/00, ECLI:EU:C:2003:395.

      (6)  Den Europæiske Centralbanks afgørelse ECB/2004/11 af 3. juni 2004 om de nærmere vilkår for Det Europæiske Kontor for Bekæmpelse af Svigs undersøgelser af Den Europæiske Centralbank i forbindelse med forebyggelse af svig, bestikkelse og anden ulovlig aktivitet, der skader De Europæiske Fællesskabers finansielle interesser, og om ændring af ansættelsesvilkårene for Den Europæiske Centralbanks ansatte (EUT L 230 af 30.6.2004, s. 56).

      (7)  Europa-Parlamentets og Rådets forordning (EF) nr. 1073/1999 af 25. maj 1999 om undersøgelser, der foretages af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 1).

      (8)  Rådets forordning (EU) nr. 1024/2013 af 15. oktober 2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT L 287 af 29.10.2013, s. 63).

      (9)  Den Europæiske Centralbanks afgørelse ECB/2014/16 af 14. april 2014 om nedsættelse af et administrativt klagenævn og forretningsordenen for dette (EUT L 175 af 14.6.2014, s. 47).

      (10)  Den Europæiske Centralbanks forordning (EU) nr. 673/2014 af 2. juni 2014 om nedsættelse af et mæglingspanel og forretningsordenen for dette (ECB/2014/26) (EUT L 179 af 19.6.2014, s. 72).

      (11)  Den Europæiske Centralbanks forordning (EU) nr. 468/2014 af 16. april 2014 om fastlæggelse af en ramme for samarbejde inden for Den Fælles Tilsynsmekanisme mellem Den Europæiske Centralbank og de kompetente nationale myndigheder og med de udpegede nationale myndigheder (SSM-rammeforordningen) (ECB/2014/17) (EUT L 141 af 14.5.2014, s. 1).

      (12)  Den Europæiske Centralbanks afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (EUT L 80 af 18.3.2004, s. 33).

      (13)  Den Europæiske Centralbanks afgørelse (EU) 2015/433 af 17. december 2014 om nedsættelse af en etisk komité og forretningsordenen for denne (ECB/2014/59) (EUT L 70 af 14.3.2015, s. 58).

      (14)  Findes på ECB's websted: www.ecb.europa.eu.

      (15)  Bundesgesetzblatt nr. 45, 1998 af 27.10.1998 og nr. 12, 1999 af 6.5.1999.

      (16)  Artikel 20 i Europa-Parlamentet og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1) gælder for alle begrænsninger vedrørende oplysninger, der gives til de registrerede med henblik på databehandling.